રાજકોટમાં વરસાદની વાત કરીએ તો ગોંડલના કોલીથડ, હડમતાળા સહિતના ગામોમાં 5 ઈંચ વરસાદ નોંધાયો છે, તો ગોંડલના વાળાધરી,દાળીયા,રીબ સહિતના ગામોમાં 6 થી 7 ઈંચ વરસાદ પડ્યો છે. ભારે વરસાદને પગલે કોલીથડ પંથકના નદીનાળા, ચેકડેમો છલકાયા છે. ગોંડલના દેરડી(કુંભાજી),રાણસીકી,વિંઝીવડ,પાટખિલોરી,વાસાવડ સહિતના ગામોમાં દોઢ કલાકમાં 3 ઈંચ વરસાદ નોંધાયો છે. હજુ પણ ધીમીધારે મેઘ સવારી યથાવત હોવાનું કહેવામાં આવી રહ્યું છે. મોતીસર ડેમમાં નવાપાણીની આવક સાથે ડેમ ઓવરફલો થયો છે. મોતીસર ડેમનું પાણી સિંચાઈ માટે 15 થી 20 ગામમાં ઉપયોગમાં લેવાઈ છે.